Lögreglustjórinn á Suðurnesjum segir það áhyggjuefni að skipulögð glæpasamtök á borð við vélhjólasamtökin Bandidos fái að þrífast hér á landi. Lögreglan fylgist sérstaklega með íslensku vélhjólagengi, sem er aðili að Bandidos MC í Svíþjóð og hefur aðstöðu í klúbbhúsi í Reykjanesbæ.
Háttsettur sænskur Bandidos-liði var stöðvaður í Leifsstöð í september á síðasta ári og honum vísað úr landi. Þetta kemur fram í nýlegum úrskurði kærunefndar útlendingamála. Þá var þremur finnskum liðsmönnum Bandidos vísað úr landi í byrjun október.
Koma liðsmanna samtakanna til Íslands er talin tengjast auknum umsvifum þeirra hér á landi.
Samkvæmt upplýsingum frá sænskum lögregluyfirvöldum hefur íslensku Bandidos vélhjólagengi verið veitt fullgild aðild að Bandidos MC í Svíþjóð. Samtökin eru sögð reka klúbbhús í Reykjanesbæ. Úlfar Lúðvíksson, lögreglustjóri á Suðurnesjum, staðfestir þetta.
Við höfum haft afskipti af þessum tiltekna klúbbi
Úlfar segir að fylgst sé með ef meðlimir slíkra glæpagengja koma til landsins.

Lögreglustjórinn á Suðurnesjum segir það áhyggjuefni að skipulögð glæpasamtök á borð við vélhjólasamtökin Bandidos fái að þrífast hér á landi. Íslenskur armur samtakanna rekur klúbbhús í Reykjanesbæ.